पॉल्यूशन ऐसा ही रहा तो शुद्ध हवा खरीद तक नहीं पाएंगे हम
बदलतेक्लाइमेट के नुकसान का हल ढूंढ़ने बीते दिनों पेरिस में हुई नेशनल कॉन्फ्रेंस में पूरी दुनिया एक साथ दिखी। बदलते क्लाइमेट को लेकर प्रधानमंत्री नरेंद्र मोदी जितने चिंतित हैं, उतने ही देश के स्टूडेंट्स भी हैं। स्टूडेंट्स ने मॉडल्स में जाहिर किया कि अगर दिल्ली जैसा पॉल्यूशन हर जगह हुआ तो हम शुद्ध हवा के लिए तरस जाएंगे और उसे कभी खरीद भी नहीं पाएंगे। ‘अंडरस्टैंडिंग वेदर एंड क्लाइमेट’ थीम पर चंडीगढ़ यूनिवर्सिटी (सीयू) घडुआं में शुरू हुई 23वीं नेशनल चिल्ड्रन साइंस कांग्रेस-2015 में स्टूडेंट्स ने ऐसे ही मॉडल पेश किए। रविवार को पंजाब के एजुकेशन मिनिस्टर डॉ. दलजीत सिंह चीमा ने इसका उद्घाटन किया। इस दौरान नेशनल काउंसिल फाॅर साइंस एंड टेक्नोलॉजी (एनसीएसटीसी) के हेड साइंटिस्ट डॉ. भानुप्रताप सिंह और साइंटिस्ट उज्ज्वला टी टिरके, सीयू के चांसलर सतनाम संधू, वाइस चांसलर डॉ. आरएस बावा सहित अन्य लोग मौजूद रहे। कार्यक्रम के दौरान स्टूडेंट्स ने मार्च पास्ट और कल्चरल प्रोग्राम पेश किए।
एनसीएसटीसी हेड साइंटिस्ट डॉ. भानुप्रताप सिंह के मुताबिक भारत एक कृषि प्रधान देश रहा है। इंडस्ट्रियल डेवलमेंट के साथ कार्बन डाई ऑक्साइड भी बढ़ रही है। क्लाइमेट ऐसे ही बदलता रहा तो इसका बुरा असर हमारी सेहत पर पड़ेगा। हमें गैर परंपरागत ऊर्जा स्रोतों को भी बढ़ावा देना चाहिए। इंडस्ट्रीज में भी सोलर एनर्जी, विंड एनर्जी का इस्तेमाल किया जाना चाहिए। एन्वायर्नमेंट में बढ़ता पॉल्यूशन चारों तरफ एक लेयर बनाता है। इससे धरती की गर्मी ऊपर जा नहीं पाती नतीजतन दुनिया में सभी जगह पर बर्फ ज्यादा पिघल रही है। यही हाल हमारे कश्मीर का भी है। इससे समुद्र तल में पानी बढ़ता है। इससे समुद्रों के किनारे बसे तटीय क्षेत्रों में सुनामी और बाढ़ जैसे हालत बनते हैं। फसलों की तबाही भी इसका मुख्य कारण है। फसलों के खराब होने से देश की पूरी अर्थव्यवस्था ही बदल जाती है।
पंजाब-हरियाणामें एग्रीकल्चर वेस्ट जलाना बड़ी समस्या: देशमें बदलते क्लाइमेट का बड़ा एक कारण एग्रीकल्चर वेस्ट को जलाना भी है। हमारे देश में एक बड़ा किसान वर्ग खेती के बाद वेस्ट जला देते हैं। इससे पॉल्यूशन बढ़ता है और खेत खराब होते हैं। नेशनल काउंसिल ऑफ साइंस म्यूजियम के तहत स्टूडेंट्स, एनजीओ और अन्य तरीकों किसानों और लोगों को अवेयर किया जा रहा है।
1400 स्टूडेंट्स के मॉडल: साइंसकांग्रेस मेंे देश के 23 स्टेट्स से 2 हजार स्कूलों के 1400 स्टूडेंट्स हिस्सा ले रहे हैं। 30 दिसंबर को रन फॉर क्लाइमेट चेंज के तहत सुखना से मैराथन होगी। आखिरी दिन शनिवार को वैलेडिक्ट्री फंक्शन होगा। वहीं विनर्स को अवॉर्ड दिया जाएगा।
एक्सपर्ट व्यू: डॉ. वीपी सिंह
कश्मीर से कन्याकुमारी तक नुकसान पहुंचा रहा पॉल्यूशन
साइंस कांग्रेस 31 दिसंबर तक चलेगी। इसमें हर दिन ‘मीट साइंटिस्ट’ सीरीज होगी। इसके तहत डिपार्टमेंट ऑफ साइंस एंड टेक्नोलॉजी के साइंटिस्ट स्कूलों के स्टूडेंट्स के साथ इंट्रैक्शन करेंगे। इस इंट्रैक्शन के तहत स्टूडेंट्स को फील्ड की नई इनोवेशंस के बारे में बताया जाएगा।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva